Torvet (Kristiansand)

Torvet er hovedtorvet i Kristiansand og finnes i midten av Kvadraturen. Det er delt opp i to deler: Øvre torv ved Wergelandsparken og Nedre torv inntil gågata Markens gate. Noen viktige bygg ved Torvet er rådhuset, domkirka og folkebiblioteket i byen.

Torvet har en betydelig tradisjon som handelsplass for torvhandlere. Det har også andre funksjoner og det var i en årrekke terminal der for bussrutene til Bybussen, og det var også en hovedterminal for byens drosjer der. Torvets tidligere funksjon som terminal for fotgjengere gjorde stedet til et trafikktyngdepunkt med mange kunder. I Rådhusgata ved torvet var det flere veletablerte butikker, og også i det nærmeste området rundt torvet sørover og nordover i Kirkegata og i Markens gate. Også utviklingen i bilbruken og bygging av andre kjøpesentre har betydning for disse handelsmessige forskyvningene.

Under Torvet er det et parkeringshus som ble åpnet i 2017. Bygginga av parkeringshuset ble noe omdiskutert, blant annet siden det ble gjort arkeologiske funn under utgravingene, ettersom det forekom en gravplass på stedet i løpet av 1600- og 1700-tallene. En paviljong fra 1991 mot Torvet fra Wergelandsparken ble fjerna da parkeringshuset ble bygd, blant annet på grunn av skader, men en ny en er planlagt (per september 2024).

 Referanser 

Kategori:Kvadraturen (Kristiansand)
Kategori:Plasser i Norge